wannaphong/clean_thaiwikipedia huggingface dataset:
# เซลลูโลส
เซลลูโลส (C6H10O5) n เป็นสารประกอบอินทรีย์ที่เกิดจากกลูโคสประมาณ 50,000 โมเลกุลมาเชื่อมต่อกันเป็นสายยาว แต่ละสายของสายของเซลลูโลสเรียงขนานกันไป มีแรงยึดเหนี่ยวระหว่างสาย ทำให้มีลักษณะเป็นเส้นใย สะสมไว้ในพืช ไม่พบในเซลล์สัตว์ เซลลูโลสไม่ละลายน้ำและร่างกายของมนุษย์ไม่สามารถย่อยสลายได้ แต่ในกระเพาะของวัว ควาย ม้า และสัตว์ที่เท้ามีกีบ มีแบคทีเรียที่สามารถย่อยสลายเซลลูโลสให้เป็นกลูโคสได้ ถึงแม้ว่าร่างกายของมนุษย์จะย่อยเซลลูโลสไม่ได้ แต่เซลลูโลสจะช่วยในการกระตุ้นลำไส้ใหญ่ให้เคลื่อนไหว เส้นใยบางชนิดสามารถดูดซับน้ำได้ดี จึงทำให้อุจจาระอ่อนนุ่ม ขับถ่ายง่าย ท้องไม่ผูก ลดโอกาสการการเกิดโรคริดสีดวงทวาร เซลลูโลสเมื่อถูกย่อยจะแตกตัวออก ให้น้ำตาลกลูโคสจำนวนมาก
# แป้ง (สารอาหาร)
thumb|right|270px|โครงสร้างโมเลกุล อะไมโลเพกทิน ในแป้ง
thumb|right|ภาพเม็ดแม้งย้อมด้วยไอโอดีนภายใต้กล้องจุลทรรศน์แบบใช้แสง

แป้ง เป็นพอลิแซคคาไรด์ที่เกิดจากกลูโคสจำนวนหลายพันโมเลกุลมาต่อกัน มีโครงสร้างเป็นทั้งแบบสายยาวและกิ่งก้านสาขา แป้งมีมากในพืชประเภทเมล็ดและหัว เมื่อแป้งถูกความร้อนจะกลายเป็นเด็กซ์ตริน ซึ่งเป็นสารที่มีรสหวานเล็กน้อยและมีสมบัติเหนียวแบบกาว ถ้ากินมากเกินไปจะทำให้อ้วนได้ และเป็นโรคติดแป้ง ซึ่งทำให้แก่เร็ว

โครงสร้างของแป้งประกอบด้วยพอลิเมอร์ของกลูโคสสองชนิดคือ แอมิโลส ไม่แตกกิ่ง ต่อกันด้วยพันธะไกลโคซิดิกแบบ α1→4 พบประมาณร้อยละ 15–20 กับอะไมโลเพกทิน เป็นสายพอลิแซคคาไรด์ที่แตกกิ่ง โดยส่วนที่เป็นเส้นตรงต่อกันด้วยพันธะไกลโคซิดิกแบบ α1→4 และส่วนที่แตกกิ่งต่อกันด้วยพันธะไกลโคซิดิกแบบ (α1→6) พบประมาณร้อยละ 80–85

 แหล่งข้อมูลอื่น 

 European Association of starch manufactures AAF 
 Starch , by Martin Chaplin
 Starch - Stärke, scientific journal on starch
# สำนักงานคณะกรรมการป้องกันและปราบปรามการทุจริตแห่งชาติ
สำนักงานคณะกรรมการป้องกันและปราบปรามการทุจริตแห่งชาติ  เป็นสำนักงานเลขานุการของคณะกรรมการป้องกันและปราบปรามการทุจริตแห่งชาติ เป็นหน่วยงานที่เป็นอิสระ มีฐานะเทียบเท่ากรมตามกฎหมายว่าด้วยระเบียบบริหารราชการแผ่นดิน มีเลขาธิการคณะกรรมการป้องกันและปราบปรามการทุจริตแห่งชาติเป็นผู้บังคับบัญชาขึ้นตรงต่อประธานกรรมการป้องกันและปราบปรามการทุจริตแห่งชาติ

 สำนักงานประจำจังหวัด 
สำนักงาน ป.ป.ช. มีสำนักงานประจำจังหวัดครบทั้ง 76 จังหวัด

 รายนามเลขาธิการ 
การแต่งตั้งเลขาธิการคณะกรรมการป้องกันและปราบปรามการทุจริตแห่งชาติ ต้องได้รับความเห็นชอบของคณะกรรมการป้องกันและปราบปรามการทุจริตแห่งชาติ และวุฒิสภาไทย

 กล้านรงค์ จันทิก (พ.ศ. 2542 - พ.ศ. 2546)
 ศราวุธ เมนะเศวต (พ.ศ. 2547 - พ.ศ. 2549)
 ปรีชา เลิศกมลมาศ (พ.ศ. 2549 - พ.ศ. 2552)
 อภินันทน์ อิศรางกูร ณ อยุธยา (พ.ศ. 2552 - 2555)
 ณรงค์ รัฐอมฤต (พ.ศ. 2555 - 2556)
 สรรเสริญ พลเจียก  (พ.ศ. 2556 http://www.ratchakitcha.soc.go.th/DATA/PDF/2556/E/172/1.PDF- พ.ศ. 2560เลขาธิการปปช.ลาออก หลังสนช.เห็นชอบนั่งบอร์ด 'คตง.')
 วรวิทย์ สุขบุญ (พ.ศ. 2560 - พ.ศ. 2564)
 นิวัติไชย เกษมมงคล (พ.ศ. 2564 - 2567)
 สาโรจน์ พึงรำพรรณ (พ.ศ. 2567 - ปัจจุบัน)

 ข้าราชการสำนักงานป้องกันและปราบปรามการทุจริตแห่งชาติ 
บุคคลผู้ปฏิบัติงานในสำนักงานคณะกรรมการป้องกันและปราบปรามการทุจริตแห่งชาติ ซึ่งได้รับเงินเดือนประจำเรียกว่า "ข้าราชการสำนักงานป้องกันและปราบปรามการทุจริตแห่งชาติ" เป็นข้าราชการซึ่งได้รับบรรจุ และแต่งตั้งให้เป็นข้าราชการตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตแห่งชาติ พ.ศ. 2542 และแก้ไขเพิ่มเติมฉบับที่ 2 พ.ศ. 2554 โดยการกำหนดตำแหน่งและการให้ได้รับเงินเดือนและเงินประจำ ตำแหน่งของข้าราชการสำนักงาน ป.ป.ช. ให้นำกฎหมายว่าด้วยระเบียบ ข้าราชการพลเรือนในส่วนที่เกี่ยวกับข้าราชการพลเรือนสามัญมาใช้บังคับ โดยอนุโลม ทั้งนี้ คำว่า "ก.พ." ให้หมายถึง คณะกรรมการ ป.ป.ช. และ คำว่า "ส่วนราชการที่มีฐานะเป็นกรมและมีหัวหน้าส่วนราชการรับผิดชอบในการปฏิบัติราชการขึ้นตรงต่อนายกรัฐมนตรี" ให้หมายถึงสำนักงาน ป.ป.ช.

ข้าราชการสำนักงาน ป.ป.ช. แบ่งออกเป็น 2 ประเภท คือ ข้าราชการในสายกระบวนการยุติธรรม ได้แก่ ข้าราชการซึ่งปฏิบัติหน้าที่เกี่ยวข้องกับการบังคับใช้กฎหมาย และข้าราชการทั่วไป ซึ่งแบ่งเป็น ประเภทวิชาการ และประเภททั่วไป ระเบียบคณะกรรมการป้องกันและปราบปรามการทุจริตแห่งชาติ ว่าด้วยการบริหารงานบุคคลของสำนักงาน ป.ป.ช. พ.ศ. 2555

ในวันที่ 26 สิงหาคม พ.ศ. 2565 พลตำรวจเอก วัชรพล ประสารราชกิจ ประธานคณะกรรมการ ป.ป.ช. ในขณะนั้น ได้มีคำสั่งไล่ออกจากราชการ ประหยัด พวงจำปา รองเลขาธิการ ป.ป.ช.ไล่ออกจากราชการ ปีต่อมาศาลฎีกาแผนกคดีอาญาของผู้ดำรงตำแหน่งทางการเมืองพิพากษาจำคุกประหยัด 4 เดือน ปรับ 1 หมื่นบาท ในข้อหายื่นบัญชีแสดงรายการทรัพย์สินและหนี้สินด้วยข้อความอันเป็นเท็จ หรือปกปิดข้อเท็จจริงที่ควรแจ้งให้ทราบ และมีพฤติการณ์อันควรเชื่อได้ว่ามีเจตนาไม่แสดงที่มาแห่งทรัพย์สินหรือหนี้สิน แต่ให้รอลงอาญาไว้ 1 ปี
# เปโซ
เปโซ  เป็นหน่วยเงินตราในหลายประเทศในทวีปอเมริกาและฟิลิปปินส์ โดยมีต้นกำเนิดในประเทศสเปน โดยในภาษาสเปน "เปโซ" มีความหมายว่าน้ำหนัก และใช้เครื่องหมายเปโซ ("$"; "₱" ในประเทศฟิลิปปินส์)

 ประเทศที่ใช้ค่าเงินเปโซ 
 ประเทศ สกุลเงิน รหัส ISO 4217  เปโซอาร์เจนตินา ARS  เปโซชิลี CLP  เปโซโคลอมเบีย COP  เปโซคิวบา CUP  เปโซโดมินีกัน DOP  เปโซเม็กซิโก MXN  เปโซฟิลิปปินส์ PHP  เปโซอุรุกวัย UYU

 ประเทศที่เคยใช้สกุลเงินเปโซ 
 ประเทศ สกุลเงินในอดีต  สิ้นสุด  สกุลเงินปัจจุบันเปโซโบลิเวียค.ศ. 1986โบลิเบียโนโบลิเวียเปโซคอสตาริกาค.ศ. 1986โกลอนคอสตาริกาเปโซเอกวาดอร์ค.ศ. 1884ดอลลาร์สหรัฐเปโซเอลซัลวาดอร์ค.ศ. 1919ดอลลาร์สหรัฐเปโซอิเควทอเรียลกินีค.ศ. 1975ฟรังก์ซีเอฟเอแอฟริกากลางเปโซกัวเตมาลาค.ศ. 1925เกตซัลกัวเตมาลาเปโซกินี-บิสเซาค.ศ. 1997ฟรังก์ซีเอฟเอแอฟริกาตะวันตกเปโซฮอนดูรัสค.ศ. 1931เลมปีราฮอนดูรัสเปโซนิการากัวค.ศ. 1912กอร์โดบานิการากัวเปโซปารากวัยค.ศ. 1943กวารานีปารากวัยเปโซเปรูค.ศ. 1863นูเอโบโซลเปรูเปโซปวยร์โตรีโกค.ศ. 1900ดอลลาร์สหรัฐเปโซสเปนค.ศ. 1869ยูโรเปโซเวเนซุเอลาค.ศ. 1874โบลีวาร์เวเนซุเอลา
# สแลง
สแลง  คือ ถ้อยคำหรือสำนวนที่ใช้เข้าใจกันเฉพาะกลุ่มหรือชั่วระยะเวลาหนึ่ง ไม่ใช่ภาษาที่ยอมรับกันว่าถูกต้อง

 ตัวอย่างคำสแลง 

 เด็กแว้น หมายถึง วัยรุ่นผู้ชายที่ชอบเร่งเครื่องมอเตอร์ไซค์ให้มีเสียงดังแว้น ๆ
 สก๊อย หมายถึง วัยรุ่นผู้หญิงที่ซ้อนท้ายมอเตอร์ไซค์ของเด็กแว้นในลักษณะกอดรัด มักนุ่งกางเกงยีนส์ขาสั้นมาก ๆ
 เด็กซิ่ล หรือ เด็กซิ่ว หมายถึง ผู้ที่เคยสอบเข้ามหาวิทยาลัยได้แล้ว เปลี่ยนไปสอบเข้าภาควิชาอื่น คณะอื่น หรือมหาวิทยาลัยอื่น มาจากคำว่า ฟอสซิล
# แบร์นาร์ท บ็อลท์ซาโน
แบร์นาร์ท บ็อลท์ซาโน  มีชื่อเกิดว่า แบร์นาร์ดุส พลาทซีดุส โยฮัน เนโพมุค บ็อลท์ซาโน (5 ตุลาคม ค.ศ. 1781 – 18 ธันวาคม ค.ศ. 1848) เป็นนักคณิตศาสตร์ นักปรัชญา นักเทววิทยา และนักตรรกวิทยาชาวโบฮีเมียเชื้อสายอิตาลี

บ็อลท์ซาโนเข้าศึกษาในมหาวิทยาลัยปรากเมื่อ ค.ศ. 1796 โดยได้ศึกษาคณิตศาสตร์ ปรัชญา และฟิสิกส์ และนับแต่ ค.ศ. 1800 เขาได้เริ่มต้นศึกษาเทววิทยา และได้รับตำแหน่งในทางศาสนา เมื่อ ค.ศ. 1805 เขาทำงานเป็นครู และมีชื่อเสียงรู้จักกันดีไม่เฉพาะแต่วิชาศาสนาเท่านั้น แต่ยังมีชื่อเสียงในด้านปรัชญาด้วย และได้รับเลือกเป็นหัวหน้าภาควิชาปรัชญาเมื่อ ค.ศ. 1818

บ็อลท์ซาโนเขียนงานเป็นภาษาเยอรมันซึ่งเป็นภาษาแม่ของเขา ผลงานของเขาส่วนใหญ่มีชื่อเสียงหลังจากที่เขาเสียชีวิตไปแล้ว
# ATC รหัส B
ยากลุ่ม ATC รหัส B เลือดและอวัยวะสร้างเลือด (Blood and blood forming organs)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)WHO Collaborating Centre for Drug Statistics Methodology

B เลือดและอวัยวะสร้างเลือด B01 สารต้านลิ่มเลือด (Antithrombotic agents) B02 ยาต้านการตกเลือด (Antihemorrhagics) B03 ยาภาวะโลหิตจาง (Antianemic preparations) B05 สิ่งแทนเลือดและสารละลายกำซาบเลือด (Blood substitutes and perfusion solutions) B06 สารอื่นๆ ทางโลหิตวิทยา (Other hematological agents)
# ATC รหัส G
ยากลุ่ม ATC รหัส G ระบบสืบพันธุ์และทางเดินปัสสาวะและฮอร์โมนเพศ (Genito-urinary system and sex hormones)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)WHO Collaborating Centre for Drug Statistics Methodology

G ระบบสืบพันธุ์และทางเดินปัสสาวะและฮอร์โมนเพศ G01 สารต้านการติดเชื้อและสารระงับเชื้อทางนรีเวชวิทยา (Gynecological anti-infectives and antiseptics) G02 ยาทางนรีเวชวิทยาอื่นๆ (Other gynecologicals) G03 ฮอร์โมนเพศและสารควบคุมระบบสืบพันธุ์ (Sex hormones and modulators of the genital system) G04 ยาในระบบทางเดินปัสสาวะ (Urologicals)
# ATC รหัส C
ยากลุ่ม ATC รหัส C ระบบหัวใจหลอดเลือด (Cardiovascular system)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)WHO Collaborating Centre for Drug Statistics Methodology

C ระบบหัวใจหลอดเลือด C01 ยารักษาโรคหัวใจ (Cardiac therapy) C02 ยาลดความดัน (Antihypertensives) C03 ยาขับปัสสาวะ (Diuretics) C04 สารขยายหลอดเลือดส่วนปลาย (Peripheral vasodilators) C05 สารป้องกันหลอดเลือด (Vasoprotectives) C07 เบต้า บล็อกเกอร์ (Beta blocking agents) C08 แคลเซียมแชนเนลบล็อกเกอร์ (Calcium channel blockers) C09 สารที่มีผลต่อระบบเรนิน-แองจิโอเทนซิน (Agents acting on the renin-angiotensin system) C10 สารปรับเปลี่ยนลิปิด (Lipid modifying agents)
# ATC รหัส H
ยากลุ่ม ATC รหัส H ยาเตรียมฮอร์โมนทั่วร่างกาย ไม่รวมฮอร์โมนเพศและอินซูลิน (Systemic hormonal preparations, excluding sex hormones and insulins)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)WHO Collaborating Centre for Drug Statistics Methodology

H ยาเตรียมฮอร์โมนทั่วร่างกาย ไม่รวมฮอร์โมนเพศและอินซูลิน H01 ฮอร์โมนต่อมใต้สมองและไฮโปทาลามัส (Pituitary and hypothalamic hormones and analogues) H02 คอร์ติโคสเตอรอยด์สำหรับทั่วร่างกาย (Corticosteroids for systemic use) H03 ยารักษาโรคไทรอยด์ (Thyroid therapy) H04 ฮอร์โมนตับอ่อน (Pancreatic hormones) H05 ภาวะธำรงดุลของแคลเซียม (Calcium homeostasis)
# โคลงนิราศพระยาตรัง
โคลงนิราศพระยาตรัง หรือ โคลงนิราศถลาง เป็นนิราศคำโคลง แต่งโดยพระยาตรังคภูมาภิบาล (พระยาตรัง) ซึ่งเป็นเจ้าเมืองตรังในสมัยกรุงธนบุรีและช่วงต้นกรุงรัตนโกสินทร์  นิราศเรื่องนี้ไม่ปรากฏชื่อเรื่อง แต่เรียกกันโดยทั่วไปว่า นิราศพระยาตรัง โคลงนิราศพระยาตรัง นิราศตรัง หรือโคลงนิราศถลาง  

โคลงนิราศพระยาตรังนับเป็นโคลงนิราศเรื่องหนึ่งที่ได้รับยกย่องว่าแต่งดี โดยมีอายุร่วมสมัยกัยโคลงนิราศของนายนรินทรธิเบศร์ (นิราศนรินทร์) ซึ่งจะว่าเป็นยอดของโคลงนิราศเช่นกัน

 ประวัติ 
เข้าใจว่าพระยาตรังคงจะแต่งขึ้นเมื่อคราวออกศึกถลางครั้งที่ 2 ในต้นรัชกาลที่ 2 เมื่อ พ.ศ. 2352 เมื่อทรงพระกรุณาโปรดเกล้าฯ ให้ยกทัพไปรับมือกับพม่า ที่ส่งกองทัพบุกมายังเมืองถลาง (ภูเก็ต) 

เหตุการณ์ในครั้งนั้นเกิดขึ้นเมื่อพระบาทสมเด็จพระพุทธเลิศหล้านภาลัยเสด็จขึ้นครองราชย์ได้เพียง 2 เดือน ก็มีการเกณฑ์ทัพลงไปทางหัวเมืองปักษ์ใต้ฝั่งตะวันตก จำนวนนับ 2 พันนาย โดยมีสมเด็จกรมพระราชวังบวรฯ เป็นจอมทัพ เสด็จออกจากกรุงเทพฯ เมื่อวันอังคาร เดือนอ้าย ขึ้น 13 ค่ำ ทั้งนี้ยังมีการรวบรวมพลในหัวเมืองทางใต้อย่างนครศรีธรรมราชเพิ่มเติมด้วย

นิราศเรืองนี้ตีพิมพ์เผยแพร่ครั้งแรก ในหนังสือวชิรญาณ พร้อมด้วยนิราศตามเสด็จทัพลำน้ำน้อย เมื่อ ร.ศ. 121 (พ.ศ. 2445) 

ต้นฉบับในหอสมุดแห่งชาติ มีสมุดไทย 7 เล่ม ด้วยกัน มีเนื้อหาแตกต่างกันไปบ้างเล็กน้อย แต่มี 3 เล่ม ที่มีเนื้อหาครบถ้วน 126 บท ในการชำระและจัดพิมพ์ขึ้นใหม่เมื่อ พ.ศ. 2547 กรรมการชำระได้ทำหมายเหตุระบุเนื้อหาที่แตกต่างในแต่ละฉบับเอาไว้โดยละเอียด

 เส้นทาง 
พระยาตรังซึ่งรับราชการในกรุงเทพฯ เวลานั้นตามทัพไปในคราวนี้ด้วย แต่ไม่ได้ร่วมไปในทัพหลวง เพราะใช้เส้นทางเดินทัพต่างจากของนายนรินทรธิเบศร์ (อิน) โดยทัพของพระยาตรังเคลื่อนเข้าคลองลัด ไปทางเมืองสมุทรปราการ จนถึงปากน้ำ แล่นเรือเลียบชายฝั่งทะเลตะวันออก แล้วตัดข้ามทะเลไปตามชายฝั่งภาคใต้ จนถึงเมืองชุมพร แล้วเดินทางต่อไปถึงไชยา จากนั้นก็ย้อนกลับมาที่หลังสวน

 คำประพันธ์ 
นิราศพระยาตรังแต่งด้วยโคลงสี่สุภาพเป็นหลัก โดยมีร่ายสุภาพนำเพียง 15 วรรค และยังนับเป็นวรรรณกรรมเพียงเรื่องเดียวของพระยาตรัง ที่แต่งเป็นโคลงสี่สุภาพ นอกจากนี้ล้วนแต่งด้วยโคลงสี่ดั้น และเพลงยาว

 เนื้อหา 
ช้วงต้นเป็นบทชมพระนคร และไว้ครูตามธรรมเนียมการประพันธ์ จากนั้นเป็นการพร่ำพรรณาความรู้สึกถึงหญิงที่รัก บรรยายสถานที่ระหว่างเส้นทาง โดยมักสอดแทรกความรู้สึกและเล่นคำพ้องเสียงที่เชื่อมโยงไปถึงอารมณ์ผูกพันที่มีต่อคนรักของตน โดยเล่าถึงสถานที่จาก วัดสามปลื้ม ฉางเกลือ วัดทอง วัดราชบุรณะ วัดดอกไม้ พระประแดง จนถึงปากน้ำ แล้วผ่านเกาะต่าง ๆ ถึงสามร้อยยอด สุดท้ายพรรณนาถึงเกาะทะลุ และแหลมไทร จากนั้นไม้ได้บรรยายสถานที่อีก
# ATC รหัส J
ยากลุ่ม ATC รหัส J สารต้านการติดเชื้อสำหรับทั่วร่างกาย (Anti-infectives for systemic use)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)WHO Collaborating Centre for Drug Statistics Methodology

J สารต้านการติดเชื้อสำหรับทั่วร่างกาย J01 สารต้านแบคทีเรียสำหรับทั่วร่างกาย (Antibacterials for systemic use) J02 ยาต้านเชื้อราสำหรับทั่วร่างกาย (Antimycotics for systemic use) J04 ยาต้านเชื้อไมโคแบคทีเรีย (Antimycobacterials) J05 ยาต้านไวรัสสำหรับทั่วร่างกาย (Antivirals for systemic use) J06 เซรุ่มคุ้มกันและอิมมูโนโกลบูลิน (Immune sera and immunoglobulins) J07 วัคซีน (Vaccines)
# ATC รหัส A
ยากลุ่ม ATC รหัส A ทางเดินอาหารและเมแทบอลิซึม (Alimentary tract and metabolism)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System) WHO Collaborating Centre for Drug Statistics Methodology

A ทางเดินอาหารและเมแทบอลิซึม A01 ยาเตรียมทางโอษฐวิทยา (Stomatological preparations) A02 ยาสำหรับโรคเกี่ยวกับกรด (Drugs for acid related disorders) A03 ยาสำหรับโรคการทำงานของทางเดินอาหาร (Drugs for functional gastrointestinal disorders) A04 ยาแก้อาเจียนและยาแก้คลื่นไส้ (Antiemetics and antinauseants) A05 ยารักษาน้ำดีและตับ (Bile and liver therapy) A06 ยาระบาย (Laxatives) A07 ยาต้านท้องร่วง ยาแก้อักเสบ/ยาต้านการติดเชื้อในลำไส้ (Antidiarrheals, intestinal anti-inflammatory/anti-infective agents) A08 ยาลดความอ้วน, ไม่รวมผลิตภัณฑ์ลดน้ำหนัก (Antiobesity preparations, excluding diet products) A09 ยาย่อยอาหาร, รวมถึงเอนไซม์ (Digestives, including enzymes) A10 ยาใช้ในโรคเบาหวาน (Drugs used in diabetes) A11 วิตามิน (Vitamins) A12 เกลือแร่เสริม (Mineral supplements) A13 ยาบำรุง (Tonics) A14 สารกระตุ้นกระบวนการสร้างสำหรับทั่วร่างกาย (Anabolic agents for systemic use) A15 ยากระตุ้นการหิว (Appetite stimulants) A16 ผลิตภัณฑ์อื่นๆ สำหรับทางเดินอาหารและเมแทบอลิซึม (Other alimentary tract and metabolism products)
# ระบบจำแนกประเภทยาตามการรักษาทางกายวิภาคศาสตร์
ระบบจำแนกประเภทยาตามการรักษาทางกายวิภาคศาสตร์  เป็นระบบการจัดกลุ่มยา ซึ่งควบคุมโดย องค์การอนามัยโลก Collaborating Centre for Drug Statistics Methodology พิมพ์ครั้งแรกในปี ค.ศ. 1976

ระบบจำแนกนี้แบ่งยาออกเป็นกลุ่มต่างๆ ตามอวัยวะหรือระบบอวัยวะที่ยาออกฤทธิ์ และ/หรือตามลักษณะเฉพาะทางการรักษาหรือทางเคมี

 การแบ่งกลุ่ม 
ในระบบนี้ ยาจะถูกแบ่งออกเป็น 5 ระดับแตกต่างกันดังนี้

 ระดับที่ 1 
รหัสระดับที่ 1 ระบุกลุ่มหลักตามกายวิภาคศาสตร์ ประกอบด้วยตัวอักษร 1 ตัว มี 14 หมู่หลักดังนี้WHO Collaborating Centre for Drug Statistics Methodology: ATC/DDD Index

รหัสContents A ทางเดินอาหารและเมแทบอลิซึม (Alimentary tract and metabolism) B เลือดและอวัยวะสร้างเลือด (Blood and blood forming organs) C ระบบหัวใจหลอดเลือด (Cardiovascular system) D  ตจวิทยา (Dermatologicals) G ระบบสืบพันธุ์และทางเดินปัสสาวะและฮอร์โมนเพศ (Genito-urinary system and sex hormones) H ยาเตรียมฮอร์โมนทั่วร่างกาย ไม่รวมฮอร์โมนเพศและอินซูลิน (Systemic hormonal preparations, excluding sex hormones and insulins) J สารต้านการติดเชื้อสำหรับทั่วร่างกาย (Anti-infectives for systemic use) L สารต้านมะเร็งและสารปรับระบบภูมิคุ้มกัน (Antineoplastic and immunomodulating agents) M ระบบกล้ามเนื้อและโครงกระดูก (Musculo-skeletal system) N ระบบประสาท (Nervous system) P สารต้านปรสิต สารฆ่าแมลง และสารไล่แมลง (Antiparasitic products, insecticides and repellents) R ระบบทางเดินหายใจ (Respiratory system) S อวัยวะรับความรู้สึก (Sensory organs) V อื่นๆ (Various)

 ระดับที่ 2 
รหัสระดับที่ 2 ระบุกลุ่มหลักตามการรักษา ประกอบด้วยตัวเลข 2 ตัว

ตัวอย่าง: N02 ยาระงับปวด (Analgesics)

 ระดับที่ 3 
รหัสระดับที่ 3 ระบุกลุ่มย่อยตามการรักษา/เภสัชวิทยา ประกอบด้วยตัวอักษร 1 ตัว

ตัวอย่าง: N02B ยาระงับปวดและลดไข้อื่น ๆ (Other analgesics and antipyretics)

 ระดับที่ 4 
รหัสระดับที่ 4 ระบุกลุ่มย่อยตามเคมี/การรักษา/เภสัชวิทยา ประกอบด้วยตัวอักษร 1 ตัว

ตัวอย่าง: N02BE อะนิไลด์ (Anilides)

 ระดับที่ 5 
รหัสระดับที่ 5 ระบุชื่อสารเคมี ประกอบด้วยตัวเลข 2 ตัว

ตัวอย่าง: N02BE01 พาราเซตามอล (Paracetamol)

 ATCvet 
ระบบ ATCvet ใช้ในการจำแนกยาทางสัตวแพทยศาสตร์ โดยใช้ตัวอักษร Q เป็นรหัสระดับที่ 1 นำหน้ารหัส ATC ในยาของมนุษย์ ตัวอย่างเช่น พาราเซตามอลในทางสัตวแพทยศาสตร์มีรหัสเป็น QN02BE01

ในบางรหัสจะใช้เฉพาะยาในทางสัตวแพทยศาสตร์ เช่น QI ยาในระบบภูมิคุ้มกัน (Immunologicals)  หรือ QJ51 ยาต้านแบคทีเรียสำหรับใช้ในเต้านม (Antibacterials for intramammary use)
# ATC รหัส D
ยากลุ่ม ATC รหัส D ตจวิทยา (Dermatologicals)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)WHO Collaborating Centre for Drug Statistics Methodology

D ตจวิทยา D01 ยาต้านเชื้อราสำหรับผิวหนัง (Antifungals for dermatological use) D02 สารทำให้นุ่มและชุ่มชื้นและสารปกป้อง (Emollients and protectives) D03 ยาเตรียมเพื่อรักษาบาดแผลและแผลเปื่อย (Preparations for treatment of wounds and [[ulcers) D04 ยาแก้คัน รวมถึงสารต้านฮิสทามีน, ยาระงับความรู้สึก, ฯลฯ (Antipruritics, including antihistamines, anesthetics, etc.) D05 ยารักษาโรคสะเก็ดเงิน (Antipsoriatics) D06 ยาปฏิชีวนะและยาเคมีบำบัดสำหรับผิวหนัง (Antibiotics and chemotherapeutics for dermatological use) D07 ยาเตรียมคอร์ติโคสเตอรอยด์สำหรับผิวหนัง (Corticosteroids, dermatological preparations) D08 สารระงับเชื้อและสารฆ่าเชื้อ (Antiseptics and disinfectants) D09 สิ่งแต่งแผล (Medicated dressings) D10 ยาเตรียมต้านสิว (Anti-acne preparations) D11 ยาเตรียมทางตจวิทยาอื่นๆ (Other dermatological preparations)
# ไตรโอด
ไตรโอด เป็นอุปกรณ์อิเล็กทรอนิกส์ชนิดหลอดสุญญากาศ มีองค์ประกอบ 3 ส่วน ได้แก่ ไส้ หรือ คาโทด, กริด และเพลต หรือ แอโนด หลอดสุญญากาศแบบไตรโอดนี้นับเป็นอุปกรณ์ขยายสัญญาณทางไฟฟ้าชนิดแรก

ปัจจุบันแทบไม่มีการใช้ไตรโอด เนื่องจากถูกแทนที่ด้วยทรานซิสเตอร์ แต่ก็ยังพบได้บ้างในการใช้งานที่ไม่ต้องการกำลังสูง และไม่ต้องการขนาดที่กะทัดรัด นอกจากนี้ยังมีใช้ในงานด้านเครื่องเสียง ซึ่งมักจะเป็นที่นิยมว่าให้การถ่ายทอดสัญญาณเสียงได้ที่มีสภาพเชิงเส้นสูงกว่า
# เอมิ ชิโนฮาระ
เอมิ ชิโนฮาระ (, ชื่อเดิม เอมิโกะ ชิโนฮาระ , 8 สิงหาคม  1963 – 8 กันยายน 2024) เป็นนักพากย์หญิงชาวญี่ปุ่น เธอเป็นที่รู้จักในการพากย์เป็น "คิโนะ มาโกโตะ" หรือ "เซเลอร์จูปิเตอร์" ในอนิเมะเรื่อง เซเลอร์มูน

ชิโนฮาระเป็นเพื่อนสนิทที่เกิดวันเดือนปีเดียวกับ ริกะ ฟูกามิ ผู้พากย์เสียงเป็นเซเลอร์วีนัส

 ประวัติ 
ชื่อจริง : เอมิโกะ วาตานาเบะ (นามสกุลเดิม : ชิโนฮาระ) 
วันเกิด : 8 สิงหาคม พ.ศ. 2506
บ้านเกิด : จังหวัดนางาโนะ ประเทศญี่ปุ่น 
สังกัด : 81 Produce 

 ผลงาน 

 งานแอนิเมชัน 
 คุณพ่อ ย. โย่ง (Daddy Long Legs)  รับบทเป็น แคทเธอรีน
 โปรเจกต์ A โกะ รับบทเป็น ไดโทคุจิ บีโกะ (B โกะ)
 วิคตอรี่กันดั้ม รับบทเป็น มาเรีย
 ปริศนาพิทักษ์โลก (Please Save My Earth) รับบทเป็น โมคุเรน
 เซเลอร์มูน รับบทเป็น คิโนะ มาโกโตะ หรือ เซเลอร์จูปิเตอร์
 เมจิกไนท์เรย์เอิร์ธ รับบทเป็น เปรเซีย
 การ์ดแค็ปเตอร์ซากุระ รับบทเป็น มิสึกิ คาโฮะ
 เซเบอร์มาริโอเน็ต J อะเกน (OVA) รับบทเป็น แพนเธอร์
 จอมขมังเวทย์ออร์เฟน รับบทเป็น อาซารี่
 ก้าวแรกสู่สังเวียน รับบทเป็น อีมูระ มาริ
 กันพาเหรดมาร์ช รับบทเป็น ฮาระ ยาสุโกะ
 แวมไพร์ฮันเตอร์D รับบทเป็น ชาร์ล็อต
 สงครามเวหา ฟาฟเนอร์ รับบทเป็น โทมิ จิซึรุ
 Maria-sama ga Miteru รับบทเป็นมิซุโนะ โยโกะ
 นารูโตะ รับบทเป็นคูชินะ ยูซึมากิ

 งานเกม 
 VIRUS รับบทเป็น เคลลี่
 พาวเวอร์ดอลส์ 2 รับบทเป็น เฟธ สมอลเล็ต
 การ์เดี้ยน รีคอล รับบทเป็น ไคฮาระ มิซาโตะ
 เน็กซ์คิง รับบทเป็น ดิลล์
 ปริซึมคอร์ท รับบทเป็น อายุคาวะ โคซึเอะ
 สตาร์ โอเชี่ยน ทิล เดอะ เอ็น ออฟ ทาม รับบทเป็น มิราจ ครอซ

 แหล่งข้อมูลอื่น 
 ประวัติส่วนตัวในเว็บต้นสังกัด (81 Produce)
# ATC รหัส P
ยากลุ่ม ATC รหัส P  สารต้านปรสิต สารฆ่าแมลง และสารไล่แมลง (Antiparasitic products, insecticides and repellents)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)WHO Collaborating Centre for Drug Statistics Methodology

P สารต้านปรสิต สารฆ่าแมลง และสารไล่แมลง P01 ยาฆ่าโพรโตซัว (Antiprotozoals) P02 ยาฆ่าหนอนพยาธิ (Anthelmintics) P03 ยาฆ่าปรสิตภายนอก รวมถึงสารฆ่าหิด สารฆ่าแมลง และสารไล่แมลง (Ectoparasiticides, including scabicides, insecticides and repellents)
# ATC รหัส R
ยากลุ่ม ATC รหัส R ระบบทางเดินหายใจ (Respiratory system)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)WHO Collaborating Centre for Drug Statistics Methodology

R ระบบทางเดินหายใจ R01 ยาเตรียมโรคจมูก (Nasal preparations) R02 ยาเตรียมโรคคอ (Throat preparations) R03 ยาสำหรับโรคหลอดลมอุดกั้น (Drugs for obstructive airway diseases) R05 ยาเตรียมแก้ไอและแก้ไข้ (Cough and cold preparations) R06 สารต้านฮิสตามีนสำหรับทั่วร่างกาย (Antihistamines for systemic use) R07 ผลิตภัณฑ์อื่นๆ สำหรับระบบทางเดินหายใจ (Other respiratory system products)
# ATC รหัส S
ยากลุ่ม ATC รหัส S  อวัยวะรับความรู้สึก (Sensory organs)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)WHO Collaborating Centre for Drug Statistics Methodology

S อวัยวะรับความรู้สึก S01 จักษุวิทยา (Ophthalmologicals) S02 โสตวิทยา (Otologicals) S03 ยาเตรียมทางจักษุวิทยาและโสตวิทยา (Ophthalmological and otological preparations)
# ATC รหัส N
ยากลุ่ม ATC รหัส N ระบบประสาท (Nervous system)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)WHO Collaborating Centre for Drug Statistics Methodology

N ระบบประสาท N01 ยาระงับความรู้สึก (Anesthetics) N02 ยาระงับปวด (Analgesics) N03 ยากันชัก (Antiepileptics) N04 ยาต้านโรคพาร์กินสัน (Anti-parkinson drugs) N05 ไซโคเลปติก (Psycholeptics) N06 ไซโคอนาเลปติก (Psychoanaleptics) N07 ยาระบบประสาทอื่นๆ (Other nervous system drugs)
# ATC รหัส V
ยากลุ่ม ATC รหัส V อื่น ๆ (Various)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System) WHO Collaborating Centre for Drug Statistics Methodology

 V อื่นๆ V01 สารก่อภูมิแพ้ (Allergens) V03 ผลิตภัณฑ์สำหรับรักษาอื่นๆ (All other therapeutic products) V04 สารสำหรับวินิจฉัย (Diagnostic agents) V06 สารอาหารทั่วไป (General nutrients) V07 ผลิตภัณฑ์สำหรับไม่ใช้รักษาอื่นๆ (All other non-therapeutic products) V08 สารเพิ่มความชัดภาพ (Contrast media) V09 รังสีเภสัชภัณฑ์สำหรับวินิจฉัย (Diagnostic radiopharmaceuticals) V10 รังสีเภสัชภัณฑ์สำหรับรักษา (Therapeutic radiopharmaceuticals) V20 ชุดผ่าตัด (Surgical dressings)
# บีเอสซี
บีเอสซี (BSC) อาจหมายถึง

 บาลานซ์ สกอร์การ์ด
 Bachelor of Science (ปริญญาวิทยาศาสตรบัณฑิต) นิยมเขียนในลักษณะ (BSc)
 โพรโทคอลบีเอสซี โพรโทคอลหนึ่งทางคอมพิวเตอร์ที่พัฒนาโดยบริษัทไอบีเอ็ม
 วิทยาลัยบิสมาร์กสเตต (Bismarck State College)
 BSC (ผลิตภัณฑ์) เครื่องหมายการค้าในเครือสหพัฒน์ ของผลิตภัณฑ์เสื้อผ้า เครื่องแต่งกาย และเครื่องสำอาง  กลุ่มบริษัทสหพัฒนพิบูลย์

ในภาษาอังกฤษ สามารถหมายถึง
 "ให้เชื่อมั่นในตัวเอง" (Be Self Confident)
# นายกรัฐมนตรีเยอรมนี
นายกรัฐมนตรีเยอรมนี  เป็นหัวหน้าฝ่ายบริหารของประเทศเยอรมนี ผู้ดำรงตำแหน่งคนปัจจุบันคือ ฟรีดริช แมทซ์ สังกัดพรรคสังคมประชาธิปไตยเยอรมนี (CDU) ดำรงตำแหน่งต่อจากโอลัฟ ช็อลทซ์ จากพรรคสหภาพประชาธิปไตยคริสเตียนใน ค.ศ. 2025

เมื่อมีการเปิดประชุมสภาสหพันธ์นัดแรก ประธานาธิบดีจะเป็นผู้เสนอชื่อนายกรัฐมนตรีต่อสภาสหพันธ์ หากสภาเห็นชอบด้วยเสียงเกินกึ่งหนึ่ง ประธานาธิบดีจะสามารถลงนามแต่งตั้งนายกรัฐมนตรี

 ประวัติ 
ตำแหน่งนายกรัฐมนตรีสถาปนาขึ้นใน ค.ศ. 1867 พร้อมกับการสถาปนาสมาพันธรัฐเยอรมันเหนือ โดยมีอ็อทโท ฟ็อน บิสมาร์ค มุขมนตรีปรัสเซีย เป็นผู้รั้งตำแหน่งคนแรกในตำแหน่ง นายกรัฐมนตรีสหพันธ์ ต่อมาใน ค.ศ. 1871 ได้มีการสถาปนาจักรวรรดิเยอรมัน ซึ่งมีชื่อประเทศเป็นทางการตามรัฐธรรมนูญว่า "ไรช์เยอรมัน"  ตำแหน่งนายกรัฐมนตรีจึงเปลี่ยนไปใช้ชื่อว่า นายกรัฐมนตรีไรช์ ตั้งแต่บัดนั้นจนถึงสิ้นสุดสงครามโลกครั้งที่สองใน ค.ศ. 1945 เยอรมนีสงครามแตกเป็นสองประเทศคือเยอรมนีตะวันออกและเยอรมนีตะวันตก ตำแหน่งหัวหน้ารัฐบาลเยอรมันตะวันตกเรียก นายกรัฐมนตรีสหพันธ์ ส่วนหัวหน้ารัฐบาลเยอรมันตะวันออกเรียก ประธานคณะรัฐมนตรี

เมื่อเยอรมนีตะวันออกล่มสลายใน ค.ศ. 1990 รัฐบาลเยอรมนีตะวันตกเข้ารับช่วงกิจการงานปกครองของรัฐบาลเยอรมนีตะวันออกทั้งหมด นายกรัฐมนตรีเยอรมันตะวันตกกลายเป็นนายกรัฐมนตรีของประเทศเยอรมนีที่รวมเป็นหนึ่งเดียวอีกครั้ง
# มหาวิทยาลัยเทคนิคเบอร์ลิน
มหาวิทยาลัยเทคนิคเบอร์ลิน  ตั้งอยู่ใจกลางกรุงเบอร์ลิน ประเทศเยอรมนี ก่อตั้งในปี ค.ศ. 1879 เป็นมหาวิทยาลัยเทคนิคที่ใหญ่ที่สุดในประเทศ เปิดสอนโดยเน้นวิชาด้านวิทยาศาสตร์ วิศวกรรมศาสตร์ เศรษฐศาสตร์ เทคโนโลยีและสิ่งแวดล้อม ทั้งนี้ยังเป็นหนึ่งในมหาวิทยาลัยชั้นนำของประเทศ มีชื่อเสียงมากในเรื่องคุณภาพทางวิชาการ คุณภาพของอาจารย์ที่สอนและคุณภาพของนักศึกษา โดยศิษย์เก่าและอาจารย์ของมหาวิทยาลัยได้รับรางวัลโนเบล 10 รางวัล มีคณาจารย์เข้าไปเป็นที่ปรึกษาทางเศรษฐกิจของรัฐบาลและได้ผลิตผู้บริหารองค์การทางธุรกิจที่มีชื่อเสียงจำนวนมาก ทำให้นักธุรกิจหรือผู้ประสงค์ที่จะประสบความสำเร็จทางธุรกิจจากทั้งในและนอกประเทศได้เข้ามาเรียนกันมาก ซึ่งส่วนใหญ่มาจากประเทศตุรกี, จีน, แคเมอรูน, อินโดนีเซีย และทวีปยุโรป

มหาวิทยาลัยเทคนิคเบอร์ลินเป็นหนึ่งในสมาชิกของกลุ่มพันธมิตรมหาวิทยาลัยชั้นนำด้านวิศวกรรมเยอรมนี (TU9) และเป็นมหาวิทยาลัยแห่งแรกที่เปิดสอนภาควิชาวิศวกรรมอุตสาหการ (Wirtschaftsingenieurwesen หรือ Industrial Engineering and Management) ในปี ค.ศ. 1926 ซึ่งเป็นหนึ่งในวิชาที่เก่าแก่และมีชื่อเสียงที่สุด

มหาวิทยาลัยเทคนิคเบอร์ลินยังเป็นมหาวิทยาลัยที่มีอัตราส่วนนักศึกษาต่างชาติเยอะที่สุด โดยในปี ค.ศ. 2018 มีนักศึกษาต่างชาติถึง 24%

 แหล่งข้อมูลอื่น 

 TU Berlin เว็บไซต์ของมหาวิทยาลัย
 Technische Universität Berlin  ข้อมูลเบื้องต้นเกี่ยวกับมหาวิทยาลัย, เว็บไซต์นักเรียนไทยในเบอร์ลิน